Veileder for teleteknisk bestykning av sykkelhotell - veiledning

1. Hensikt og omfang

Denne veiledningen gjelder for prosjektering og bygging av sykkelhotell med fokus på påkrevd teleteknisk installasjon som skal fungere i tråd med Bane NOR standardiserte tjenester.
Dokumentet er forankret i STY-605302 Prosjekter der tele og KV-IKT-anlegg inngår – prosedyre.

1. Beskrivelse

Denne veilederen omfatter normal bestykning av teletekniske komponenter for sykkelhotell i Bane NOR.

Komponentene er:

Koblingspunkt/skap for tele infrastruktur

Transmisjon

Automatiske dører/porter

Elektronisk adgangskontrollanlegg

Kameraovervåking

1. Generelt

Bestillinger for de ulike installasjonene kan gjøres til Bane NOR SF i henhold til Bane NOR Eiendoms egne rutiner i samsvar med inngåtte kontrakter for leveranser. Se gjeldende kontrakt for området installasjonen gjelder:

Bane NOR Eiendom AS (BN E) K.013586

Bane NOR SF divisjon Eiendom (BN E) K.013587

I tilfeller hvor Bane NOR SF «intern» er utbygger av sykkelhotell, benyttes gjeldende rutiner for bestilling av oppdrag fra LIV.

1. Tjenester og bestykning
	1. Koblingspunkt/skap for tele infrastruktur

Det er viktig at det prosjekteres med ledig og egnet plass til et koblingsskap for transmisjon og sentrale elementer for å realisere teletekniske løsninger i sykkelhotellet. For teleteknisk utstyr plassert utenom tekniske rom i Bane NOR benyttes miljøklassifiserte skap med varmeelement. Skap som benyttes er av merket Hydal, og har følgende typebetegnelser:

«31017-HY» (med sokkel for fast underlag – B:1200, D:600, H:1600)

«32016-HY» (med fundament for nedgravning – B:1200, D:600, H:1600)

Viktige punkter for plassering av skap:

Skapet plasseres i et teknisk rom med begrenset adgang. Dersom det ikke er teknisk mulig å plassere skapet i teknisk rom kan skapet monteres utenfor sykkelhotellet.

Tilgjengelige føringsveier for transmisjon, strøm, adgangskontrollenheter og kameraer. OBS! Føringsveier i henhold til Teknisk regelverk.

Dersom det skal etableres kameraovervåking skal plassering av skap gjenspeile maksimalt tillatt kabellengde fra svitsj i skap til kameraer på 90 meter (+10 meter patchekabel). Dersom kabellengder overstiger dette, må det settes opp flere skap.

Skapet skal bestykkes med:

egen 230V kurs (16A). Denne termineres på rekkeklemmen i bunnen av skapet.

transmisjon Bane NOR (se eget punkt for bestilling).

* 1. Transmisjon

Sykkelhotell bygges med transmisjon fra nærmeste teletekniske rom (eller egnet forgreningsskap). Bane NORs eget fibernett er det som skal trekkes ut til sykkelhotellet. Kabeltype skal være «QXXI G24», gjerne preterminert.

Det er en egen avdeling i Bane NOR som designer nettverket, og for å få registrert saken hos disse må det sendes en transmisjonsbestilling. Vær obs på at leveringstid kan variere (opp mot 10 uker).

* 1. Automatiske dører/porter:

Dormakaba har tidligere levert dører/porter for andre sykkelhotell og er kjent med dette. Dørene herfra fungerer med ulike innslagsrele for tilgang til sykkelhotell. Bane NOR anbefaler bruk av disse dørene.

Leverandør av dør/dørautomatikk skal gjøre alle arbeider med dør/lås/dørmiljø.

Dersom det skal installeres elektronisk adgangskontrollanlegg skal leverandør av dør/dørautomatikk ivareta følgende (se også eget punkt nedenfor):

Dører/porter må tilfredsstille krav til rømnings- og brannsikkerhet ihht TEK17.

Dører/porter må kunne åpnes strømløst fra innsiden med egnet rømningsbeslag, nødåpner eller lignende. Dersom det benyttes nødåpner skal denne ha 3 separate kontaktsett (N.O / N.C), f.eks av typen «Noby MD03v2».

Dører/porter må kunne åpnes strømløst fra utsiden med låssylinder, nøkkelbryter eller lignende (tilpasset Bane NORs låssystemer). Dersom det benyttes nøkkelbryter skal denne ha 2 separate kontaktsett (N.O / N.C), f.eks av typen «Dorma NB 3-2».

Dør/port må utstyres med kontakter for tilbakemelding om at dør er lukket/låst.

Alle kabler fra kortleser, åpneknapper, nøkkelbrytere, nødåpner, snorer og dørautomatikk (felles åpnesignal) skal legges skjult i egnede føringsveier og trekkes helt fram til adgangskontrollens dørnode. Dette grunnet at Bane NORs adgangskontrollsystem overvåker alle åpnesignal og ønsker derfor disse koblet via lokal sentral.

Dørnode plasseres som hovedregel enten på sikker side (innsiden) av dør/port, eventuelt inne i koblingspunkt/skap. Plassering av dørnode må avklares med Bane NOR i hvert enkelt tilfelle. Merk at maksimal tillatt kabellengde fra kortleser til dørnode er 25m. Kabler må være tydelig merket med hvilken komponent de går til. Følgende kabeltyper benyttes:

Kortleser = PT 6-par

Utvendig nøkkelbryter = 8-leder flertrådet

Innvendig åpneknapp/snor = 8-leder flertrådet (en kabel pr komponent)

Innvendig nødåpner = 8-leder flertrådet

Dørautomatikk / Elektrisk lås / Magnetlås = 8-leder flertrådet (en kabel pr komponent)



1. Prinsippskisse for dørmiljø og adgangskontrollanlegg
	1. Elektronisk adgangskontrollanlegg

For sykkelhotell benyttes elektronisk adgangskontrollanlegg av typen «Vanderbilt Omnis» (tidl: «Bewator»). Bane NOR har en egen rammeavtale for elektronisk adgangskontrollanlegg.

Som utbygger får du bistand til prosjektering, montasje og idriftsettelse av Bane NORs adgangskontrollanlegg.

Elementer i leveransen av elektronisk adgangskontroll:

Buskabel for signalering

Dørnode for kontroll av elektrisk lås/dørautomatikk

Kortleser m/kodetastatur

Innvendige brytere for åpning av dør (dersom dette ikke allerede er inkludert med innkjøp av dørautomatikk)

Montering og idriftsettelse

Funksjonen dekket er:

1. Adgangskontroll tilkoblet sentralt system i Bane NOR for brukerhåndtering, overvåking og drift
2. Eksterne/Interne applikasjoner integrerer seg mot Bane NOR sentral for utføring av åpning/lukking av dører
3. Dører kan fjernåpnes ved behov fra Bane NOR sine sentrale system
	1. Kameraovervåking

Kameraer, prosjektering av plassering og tilhørende installasjon utføres av Bane NOR LIV. Dersom ekstern leverandør av bestemte årsaker må utføre arbeidet selv, kan LIV kontaktes for informasjon om riktig utstyr og riktig montering. Dette er viktig grunnet at Bane NOR har en sentral plattform for opptak og lagring av bilder, og kameraer og tilkobling må da være kompatibelt med sentralt system.

Som utbygger kan du få bistand til prosjektering, montasje og idriftsettelse av Bane NORs ITV system.

Skilting om kameraovervåking skal utføres i henhold til Bane NORs gjeldende skiltplan.

1. Andre involverte systemer
	1. Abonnement og betalingsløsning

Kundene skal ved hjelp av mobiltelefon/webløsning kunne åpne døren til sykkelhotellet. Tilgangen skal kun gis til de kunder som på forhånd har betalt. Giant Leap er leverandør av betalingsløsningen samt system for utsending av meldinger for åpning av dører. Betalingsløsning eies og driftes av Bane NOR Eiendom.

Det tilkommer ikke ekstra kostnader for det enkelte sykkelhotell for denne tjenesten.

* 1. Kundeservice

Hjelp til sluttkunde/pendler leveres av Bane NOR Kundesenter. Bane NOR kundesenter besvarer kundehenvendelser mellom kl. 08-19 man-fredag, lørdag/søndag/helligdager kl. 09-15. Henvendelser utenom kundesenterets åpningstider tas med vektere.

Støtte for tekniske installasjoner (les: fysiske låser/dører) beskrives i en separat avtale mellom stasjonsdrift og Dormakaba.

* 1. Informasjon om sykkelhotell

Sykkelhotell skal skiltes og skal inneholde informasjonen om ordringen og hvor kunden kan få hjelp, både innenfor og utenfor åpningstid hos Bane NOR.

Skilting om sykkelhotell skal utføres i henhold til Bane NORs gjeldende skiltplan.

Kontaktperson for utforming av skilt og innhold:

Kamal Kamboj (kamal.kamboj@banenor.no )

1. Revisjonsoversikt

|  |  |  |
| --- | --- | --- |
| Rev nr | Dato | Hovedendring |
| 000 | 27.10.2020 |   |